Endymion

**Endymion** este **prințul** de pe Pământ și viitorul **Rege Endymion**. El este soțul Neo Reginei Serenity și tatăl Chibi Usei.

## Profil

### Personalitate

Datorită aspirațiilor comune, Endymion s-a îndrăgostit de Serenity. El este interesat de soarta planetei și face tot ce îi stă în putință să o apere.

### Înfățișare

Ca rege, Endymion poartă o pelerină de culoarea lavandei.

## Manga

### Înainte de reîncarnare

Prințul Endymion a domnit pe Pământ, în Regatul de Aur, asemenea strămoșilor săi. Curtea sa era compusă, printre alții, de Kunzite, Nephrite, Zoisite, Jadeite și Beryl.

El s-a îndrăgostit de prințesa Regatului Lunii, iar, întrucât iubirea lor nu era permisă, Endymion s-a întâlnit cu Serenity doar în secret. El s-a pus în fața sabiei pentru a o proteja pe Serenity atunci când pământenii s-au revoltat.

### După reîncărcare

Mamoru Chiba se căsătorește cu Usagi Tsukino,  iar, alături de ea, guvernează peste Crystal Tokyo. În același an în care are loc încoronarea, Neo Reginei Serenity îi naște o fată.

În secolul al XXX-lea, atacul produs de o nouă amenințare are efect și asupra sa. Regele Endymion își pierde trupul fizic din cauză că intrase în comă.

Sailor Moon și Tuxedo Mask sunt surprinși să îl vadă pe Regele Endymion, iar Chibi Usa aleargă către tatăl ei, dorind să îl îmbrățișeze. Endymion ignoră reacția celorlalți atunci când Chibi Usa trece prin el. În schimb, Endymion este încântat să își vadă fiica în siguranță și să îi întâmpine însoțitorii. După aceea, el le confirmă că este Tuxedo Mask din viitor și le dezvăluie că Chibi Usa este fiica pe care o vor avea împreună Usagi și Mamoru. Cu toate acestea, el nu o poate lămuri de Luna dacă forma din viitor a lui Usagi, acum cristalizată, mai trăiește. Doar Small Lady și Diana nu au fost rănite în explozia provocată de Luna Neagră. Apoi, Endymion le arată celorlați planeta Nemesis, a zecea planetă din sistemul solar și care se află sub controlul Lunii Negre. Regele este uimit să audă de încercările de invadare a Pământului din secolul al XX-lea și nu înțelege cum de este posibil ca aceștia au putut călători în trecut. Mai târziu, regele îi cere lui Sailor Pluto o cheie spațio-temporală, pe care aliații săi să o poată folosi la nevoie.

Fără știrea nimănui, Small Lady se întoarce înapoi în secolul al XX-lea. Deși tatăl ei nu poate fi decât martor la atacul lui Esmeraude asupra fiicei sale, Sailor Moon, Venus și Tuxedo Mask își fac apariția. Regele Endymion îi sporește puterile lui Tuxedo Mask, care o dezintegrează pe Esmeraude. Regele Endymion privește stupefiat răpirea lui Sailor Moon.

Endymion discută cu aliații săi despre cum Nemesis se află încă în creștere. El le dezvăluie că fiica sa, în ciuda vârstei sale de 900 de ani, nu poate folosi, în lupta cu Luna Neagră, Cristalul de Argint din cauză lipsei puterilor. Tot atunci, el le vorbește despre delincventul ce fusese exilat pe planeta instabilă și despre nașterea Lunii Negre.

Având o presimțire rea, Regele Endymion decide să se ducă la Sailor Pluto și este urmat Tuxedo Mask, Venus și Sailor Moon. Acolo, el o găsește pe Pluto la pământ, iar gardiana îi spune că furtuna a venit din aceeași direcție în care se îndreptase Small Lady.

Regele Endymion a reparat-o pe Luna-P. În Palatul de Cristal, Endymion se roagă ca Neo Regina Serenity să îi răspundă, să îi spună cum, pentru o clipă, a crezut că soția sa se trezise atunci când a ajutat-o pe Sailor Moon să evadeze de pe Nemesis. Frământat de cele întâmplate, Endymion își dorește să îi fi fost alături lui Small Lady, pentru a o proteja. El urăște să vadă cum, din cauză că nu mai are un trup fizic, este neputincios în fața inamicului. Apare între timp și Diana, care încearcă să îl înveselească.

Endymion o surprinde pe Black Lady lângă forma cristalizată a mamei sale și nu înțelege cum de este posibil ca fiica lui să fi crescut atât de mult într-un timp atât de scurt și, văzând că este de partea inamicului, se străduiește să o facă să își revină. El este îngrijorat pentru Sailor Moon atunci când Black Lady îi ordonă unui Tuxedo Mask controlat să o atace pe luptătoare, dar și când nouă membră a Lunii Negre lansează un nou Cristal Negru în scoarța terestră a Tokio-ului de Cristal.

Văzând că mai este puțin până la distrugerea Palatului de Cristal, Endymion fuge îngrijorat la soția lui cristalizată. Diana își face și ea apariția, dar văzând în ce stare se află, decide să se ducă la Sailor Pluto, pentru a se oferi să păzească în locui ei Poarta. După aceea, gardiana îl ia pe Regele Endymion din Palatul de Cristal și cei doi ajung la locul bătăliei, unde Demande este pe cale să distrugă lumea.

Endymion aleargă imediat spre Sailor Pluto care, din cauză că oprise timpul, se află acum pe moarte. El speră ca Pluto să mai poată rămână în viață pentru încă puțin, dar gardiana continuă să își ia rămas bun de la persoanele dragi. Îi cere să nu se întristeze din cauza aceasta și, după aceea, îi cere scuze pentru că nu o protejase pe Small Lady. Endymion este apoi uimit să vadă nu doar că fiica a redevenit cea de de altădată, ci și că este acum o gardiană.

Endymion îl recunoaște cu mare surprindere pe Death Phantom, care acum este fuzionat cu planeta Nemesis.

Neo Regina Serenity își revine și, după ce iese din cristal, sărută trupul aflat în comă, al soțului ei. El se trezește, iar apoi cei doi ies împreună din Palatul de Cristal, pentru a își revedea fiica și pe sailor senshi din secolul al XX-lea. Diana și părinții ei sunt încântați să vadă că Regele Endymion și-a recăpătat trupul. După care, Endymion și Serenity teoretizează că dispăruții Sailor Moon și Tuxedo Mask sunt pe Nemesis sau în apropierea sa. Odată recuperați, vor trebui să se întoarcă în timpul lor. Endymion și familia sa își iau rămas bun de la prietenii lor din secolul al XX-lea.

## Referințe

1. ↑ 1,0 1,1 Act 46 - Dream 8, Elysion Dream
2. ↑ 2,0 2,1 2,2 Act 25 - Showdown, Death Phantom
3. ↑ 3,0 3,1 Act 9 - Serenity, Princess
4. ↑ Act 12 - Enemy, Queen Metalia
5. ↑ Act 60 - Stars 11
6. ↑ 6,0 6,1 6,2 6,3 Act 20 - Crystal Tokyo, King Endymion
7. ↑ Act 19 - Time Warp, Sailor Pluto
8. ↑ 8,0 8,1 Act 21 - Complication, Nemesis
9. ↑ Act 22 - Hidden Agenda, Nemesis
10. ↑ 10,0 10,1 Act 23 - Covert Maneuvers, Wiseman
11. ↑ 11,0 11,1 Act 24 - Attack, Black Lady
12. ↑ Act 26 - Replay, Never Ending

## Alte date

* În viziunea lui Nonnus, Endymion și Selene, zeița Lunii, erau părinții lui Narcis.